Elyana

Erneelya Elyana Emrizal (lahir 5 Julai 1987)  merupakan seorang penyanyi dan pelakon wanita Malaysia. Beliau memulakan kerjayanya dalam bidang hiburan ketika berusia 14 tahun. Sepanjang kerjaya muzik beliau, Elyana telah menerbitkan 4 album studio, 2 album kompilasi dan telah merakamkan lebih 40 buah lagu. Di awal kemunculannya, Elyana membawakan lagu-lagu berentak pop, balada dan R&B dan seterusnya beralih kepada pop rock.

Kerjaya

Muzik
Elyana mula diperkenalkan oleh komposer Patrick Khamis menerusi lagu balada yang pertama iaitu single berjudul "Niat" yang dimuatkan dalam album komposer tersebut.Zul Husni Abd Hamid (5 Disember 2001). Elyana gembira Niat diterima peminat Berita Harian. Dicapai pada 10 Disember 2018.Khadijah Ibrahim (13 Mei 2002). Elyana - Merintis nama popular Utusan Malaysia. Dicapai pada 27 Februari 2018.Haswari Ali (14 April 2002). Elyana tampil imej sendiri Harian Metro. Dicapai pada 27 Februari 2002. Lagu "Niat" yang diputar pada tahun 2001 menjadi antara lagu paling hits sekaligus memperkenalkan Elyana dan mendapat beberapa pencalonan dalam pelbagai majlis anugerah muzik.

Elyana muncul dengan album pertama ketika berusia 15 tahun menerusi album berjudul Satu pada April 2002, kemudian disusuli dengan album kedua (yang kurang mendapat publisiti) iaitu album Segalanya pada 2003. Menerusi album ini, Elyana bereksperimentasi dengan muzik pop rock sentuhan Tam Spider menerusi lagu berjudul "Cahaya Gelita". 

Masih bersekolah di tingkatan 4 ketika muncul dengan 2 album ini, Elyana telah menamatkan pelajarannya di Sekolah Menengah Sultan Salahudin Abdul Aziz Shah, Shah Alam pada 2004. 

Album solo ketiganya, Bicara Mata Ini yang muncul pada 2005 ketika beliau berusia 18 tahun melonjakkan kembali nama beliau. Album ini menampilkan banyak lagu hits, antaranya ialah "Tak Tercapai Akalmu". Elyana dan penerbitnya, Aidit Alfian mempertaruhkan genre muzik yang berlainan daripada penyanyi sedia ada. Menerusi lagu "Tak Tercapai Akalmu", mereka berjaya melayakkan diri ke pertandingan akhir Anugerah Juara Lagu ke-21 pada Januari 2007. 

Rentetan kejayaan itu, Elyana dan Aidit Alfian kini mempertaruhkan album terbaru berjudul Jadi Diriku yang muncul pada November 2007. Album ini mendapat ulasan yang baik dari penggiat seni muzik dan juga media di Malaysia. Album ini menampilkan lagu-lagu hit pop dan pop rock seperti "Kau atau Aku (Main Tarik Tali)" dan "Kalis Rindu", album Jadi Diriku menjadi antara album terbaik untuk tahun 2007.

Pada tahun 2011, Elyana menerbitkan album kompilasi, Terbaik Elyana dan melancarkan single terbarunya, "Sewaktu Dulu-dulu" ciptaan Aidit Alfian.

Pada tahun 2017, beliau muncul dengan "Ikhlas Dalam Resah" yang menjadi rakaman rasmi pertamanya dalam tempoh enam tahun.Rudy Imran Shamsuddin (9 September 2017). Semangat baru demi peminat Harian Metro. Dicapai pada 10 Disember 2017. Beliau kemudian terpilih sebagai salah seorang daripada 12 peserta Gegar Vaganza musim keempat.

Lakonan
Elyana juga menceburi dunia lakonan secara serius. Pada mulanya, Elyana muncul dalam sebuah drama yang tidak ditayangkan iaitu Sepai Tajul Muluk pada 2003, kemudian Elyana hanya secara suka-suka muncul dalam drama seram arahan Ellie Suriati pada tahun 2004 berjudul Seriau. Namun selepas aksi lakonannya yang dikatakan baik, beliau mendapat tawaran untuk muncul dalam beberapa produksi lain.

Filem pertama Elyana ialah filem bengenre seram dan pengembaraan remaja - Gong (2006) yang menjalani pengambaran di Jogjakarta, Indonesia. Filem arahan Sandosh Kesavan ini menerima 3 pencalonan di Festival Filem Malaysia yang ke-19 malah turut berlakon dalam filem ini ialah pelakon Fasha Sandha dan aktor terkenal Indonesia, Teuku Zacky. 

Seterusnya Elyana disunting untuk membintangi filem seram blokbuster berjudul Dukun. Filem arahan Dain Iskandar Said ini menjalani penggambaran pada 2006 dan dilakonkan oleh pelakon tersohor Malaysia, Umie Aida disamping barisan pelakon kelas A seperti Faizal Hussein, Nam Ron, Adlin Aman Ramli, Ramli Hassan dan Hasnul Rahmat. Elyana memegang watak sebagai banduan juvana dalam filem ini, lakonan Elyana dalam filem ini mendapat pujian dari penggiat seni. Walau bagaimanapun, lakonan mantap beliau dalam filem ini tidak dapat ditonton peminat kerana filem ini telah diharamkan tayangan kerana dikatakan dibuat berdasarkan kisah benar pembunuhan oleh dukun terkenal, Mona Fandey. 

Selari dengan 3 produksi drama/filem seram lakonannya, muzik dan imej Elyana juga tampil ghotik seperti yang ditampilkannya menerusi album kedua dan ketiganya. 

Karier lakonan Elyana tidak berakhir disitu. Pada tahun 2006, Elyana berjaya mendapat watak utama dalam drama siri TV komedi remaja berjudul Dunia Baru terbitan Grand Brilliance. Siri TV ini mendapat sambutan di luar jangkaan dan menjadi rancangan TV yang tinggi rating nya dengan 2.3 juta penonton. Dalam drama siri TV Dunia Baru, Elyana memegang watak utama sebagai Sofea Nordin atau Opie, seorang gadis biasa yang kasar dan sentiasa merasakan dirinya tidak sempurna malah tidak berkeyakinan tinggi bagi kehidupannya. Kisah pelajar jurusan kejuruteraan ini juga telah dibintangi beberapa pelakon remaja seperti Pierre Andre, Iqram Dinzly, Ryzal Jaafar, Wan Ellyas, Almy Nadia, Anne Ngasri, Baizura Kahar, Anita Baharom dan Que Haidar, serta ramai pelakon yang lain. Lagu Pakai Kanta Cinta ciptaan AG Coco daripada kumpulan Hujan dijadikan lagu tema drama ini.

Lanjutan dari kejayaan musim pertama siri TV ini, Dunia Baru dilanjutkan kemusim kedua pada akhir 2006 dan musim ketiga pada akhir 2007. Siri TV ini masih kekal antara program paling tinggi rating di TV. Elyana juga sudah serasi dengan watak Opie dalam drama ini. 

Tidak hanya di TV, pada Februari 2008 ini, Elyana buat pertama kali akan memegang watak utama dalam filem Dunia Baru The Movie. Filem arahan pengarah M. Hitler Zami ini mengekalkan pelakon siri TV Dunia Baru dengan kemunculan beberapa pelakon komedi seperti Opie Zami, Kenchana Dewi, Ilya Buang dan Ropie Cecupak.

Selepas tamat siri Dunia Baru musim ketiga pada Januari 2008, Elyana muncul dengan siri TV terbaru berjudul Renjis. Drama siri ini juga mendapat sambutan menggalakkan hingga mencecah 2.1 juta penonton di Astro Ria. Pada musim pertama, Elyana memegang watak sebagai Kirana, perunding perkahwinan yang menghadapi dilema dalam memilih bakal suami. Musim pertama menyaksikan Elyana bergandingan bersama aktor Ashraf Sinclair, manakala musim kedua bersama aktor Kamal Adli. Pelakon lain yang turut membintangi siri tersebut ialah Ashraf Muslim, Liza Abdullah, Syed Ali dan Sherry Ibrahim.

Pada November 2009, Elyana muncul dengan siri TV terbaru beliau berjudul Kamelia Katrina sementara filem terbarunya berjudul Hooperz bergandingan bersama aktres komedi popular Amy Mastura dan aktor kacak Remy Ishak dijadualkan bakal muncul pada awal 2010.

Kehidupan peribadi
Elyana dilahirkan dan dibesarkan di Shah Alam, Selangor dan merupakan anak kedua daripada empat bersaudara, 3 perempuan dan 1 lelaki kepada pasangan Emrizal Shamsuddin dan Shamsidar Alias.

Beliau telah berkahwin pada 19 November 2010 dengan Khairul Anuar Husin, dan mempunyai seorang anak perempuan iaitu Cinta Sumayyah.Feride Hikmet Atak (26 Oktober 2010). Elyana nikah 19 November 2010 mStar Online. Diperoleh pada 10 Disember 2010.Qarami Hashim (11 Mac 2018). Jodoh kahwin dua atau tiga memang sudah tertulis sejak azali - Elyana mStar Online. Dicapai pada 10 Disember 2018.

Elyana menjalani rawatan untuk kanser limfoma Peringkat 4. Selepas tersingkir dalam Gegar Vaganza 4, Elyana telah mengumumkan yang beliau telah menghidap barah limfoma tahap empat selama 7 tahun.

Beliau menyifatkan dirinya seorang yang buta IT.

Pada Oktober 2018, Elyana telah mengambil seorang anak angkat lelaki yang menghidap sindrom Down.Elyana ambil anak angkat Kosmo!. 25 November 2018. Diarkib daripada yang asal pada 25 November 2018. Dicapai pada 10 Disember 2018.Suhaidah Abd Wahab (19 Disember 2019). "Saya akan terus berjuang demi suami dan anak-anak" - Elyana Mingguan Wanita. Dicapai pada 10 Januari 2020.

Pada 8 Disember 2021, Elyana mengumumkan telah bebas daripada kanser limfoma.

Diskografi

Album studio
 Satu (2002)
 Segalanya (2003)
 Bicara Mata Ini (2005)
 Jadi Diriku (2007)

Album kompilasi
 Terbaik... Elyana (2012)

Single
 Tahun Judul Lagu Kedudukan Tertinggi Carta Album Era Muzik.fm Hot.fm  Muzik-muzik2001 "Niat" 2 1 — 4 Pilihan Bestari Patrick Kamis "Keindahan Aidilfitri"  duet bersama kumpulan Siti Nordiana, Syura Badron, Achik Spin, Renggo Arrow & Amy Grand — — — — Minal Aidilwafaizin2002 "Rela" 4 3 — — Satu "Ironi" 1 1 — 5 "Suka" — — — — "Hasrat" — 12 — — "Cinta Remaja"  duet bersama kumpulan Antz 8 7 — — Pintas2003 "Sandiwara" 18 9 — — Segalanya "Cahaya Gelita" 4 5 — 6 "Pulang Menjadi Milikku" — — — —2004 "Ku Punya Waktu" — — — —2005 "Tak Tercapai Akalmu" 1 1 — 1 Bicara Mata Ini "Diriku Tapak Sulaiman" 2 1 — 22006 "Di Atas Medan Kasih" — — — 8 "Missed Call" — 7 — — "Pakai Kanta Cinta" 12 4 — —2007 "Kau Atau Aku (Main Tarik Tali)" 1 1 2 1 Jadi Diriku "Kalis Rindu" 1 1 1 12008 "Bukannya Satelit" 5 6 10 — "Syukur Ku Sedar" — 14 — — "Molek" 7 11 4 —2011 "Sewaktu Dulu-dulu" 6 4 17 — Terbaik Elyana2017 "Ikhlas Dalam Resah" — — — — —2018 "Merana Jiwa"  — — — — OST Dukun2019 "Raya Balik" — — — — —2024 "Bungkam" — — — — —

Filemografi

Filem
 Tahun Tajuk Watak Catatan 2006 Gong Ika Filem pertama 2008 Dunia Baru The Movie Sofia Nordin / Opie 2018 Dukun Nadia Karim 

Drama
 Tahun Tajuk  Watak  Saluran TV Catatan  2003 Sepai Tajul Muluk  Tidak ditayangkan 2007 Susuk (musim 2) Sheila TV3 Pelakon undangan  2006–2008 Dunia Baru  Sofia Nordin / Opie2008 Sabrina RenjisKiranaAstro Ria  2008–2009 Renjis 2 2009 Kamelia Katrina Katrina  2010 Dunia Baru Reunion Opie Gua.com.my 2012 Masyitah Masyitah TV2 2013 Tanah Kubur (Musim 7) Aisyah Astro Oasis Episod: "Wajah Rahsia Hati" 2015 Keluarga Karaoke  Baizura Astro Bella 2015-2016 Memori Cinta Suraya Dirinya sendiri Astro Prima & Astro Maya HD Penampilan khas  2022 Misi Dania Cun 2 Dania TV1 Menggantikan pelakon asal Niena Baharun2023 Yang Tahu Je Tahu Inspektor HalizahAstro Ria

Telefilem
 Tahun Tajuk Watak Saluran TV 2004 Seriau Tasya VCD 2019 Aneh Nadia Astro Citra

Televisyen
 Tahun Tajuk  Peranan  Saluran TV Catatan  2013 Kelas Sebelah TV1 Pelakon undangan 2013 Romantika Ramadan Dirinya sendiriAstro Ria bersama suaminya 2017 Gegar Vaganza (musim 4) Peserta

Konsert dan jelajah
 Anugerah Personaliti Hiburan (Media Hiburan) 2002 menyampaikan lagu Warna bersama Sarah dan Misha Omar
 Konsert Jamm@McD 2003 menyanyikan lagu Ku Bahagia (Melly Goeslaw)
 Anugerah Era 03 bergandingan bersama Ezlynn, Azharina dan Naufara dalam medley 70an
 Anugerah Industri Muzik ke-13 (2006) menyampaikan lagu Tak Tercapai Akalmu
 Anugerah Era 06 menyampaikan lagu Diriku Tapak Sulaiman
 Anugerah Juara Lagu ke-21 (2007) mempertandingkan lagu Tak Tercapai Akalmu
 Konsert Hot FM Big Jamm 2008  menyampaikan lagu Kalis Rindu dan Kau Atau Aku bersama kumpulan COCO
 Konsert Zoom In RTM bersama Elyana (Mac 2008) di Angkasapuri.Elyana diiringi band COCO berkolaborasi bersama band-band indie seperti Hujan,Meet Uncle Hussein,dan penyanyi remaja Iqwal.
 Anugerah Planet Muzik 2008 menyampaikan lagu Kalis Rindu 
 Anugerah Industri Muzik ke-15 (2008) sebagai penyampai anugerah bersama Dina dan Lah Ahmad

Anugerah dan pencalonan
 Tahun Anugerah Kategori Penerima/Karya tercalon Keputusan2002  Anugerah Bintang Popular Berita Harian 2002 Artis Baru Wanita Popular Elyana  Anugerah Media Hiburan Anugerah Bakat Baru Penyanyi Elyana Voice of Asia Kazakhstan Artis Baru Wanita Popular Elyana  Peserta Paling Popular Elyana  Anugerah Era 2002 Artis Harapan Elyana  Anugerah Industri Muzik ke-9 Artis Harapan Elyana/"Niat"  Anugerah Planet Muzik 2002 Artis Baru Wanita Terbaik Elyana  Anugerah Juara Lagu ke-17 Balada "Niat" 2005 Anugerah Citrawangsa, Dewan Bahasa Pustaka Galakan Penulisan Lirik Bahasa Melayu "Cahaya Gelita"  Anugerah Senarai EH! Yang Anggun Top 20 Elyana 2006  Anugerah Industri Muzik ke-13 Susunan Muzik dalam Lagu Terbaik "Tak Tercapai Akalmu"/Bicara Mata Ini  Anugerah Juara Lagu ke-21 Pop Rock "Tak Tercapai Akalmu" 2007Anugerah Planet Muzik 2007 Artis Wanita TerbaikElyana  Artis Wanita Popular  2008  Anugerah Industri Muzik ke-15 Persembahan Vokal Wanita Terbaik Jadi Diriku/ "Kau Atau Aku (Main Tarik Tali)"  Video Muzik Terbaik  Anugerah Bintang Popular Berita Harian 2008 Penyanyi Wanita Popular Elyana  Anugerah Juara Lagu ke-23 Pop Rock "Kalis Rindu"  Anugerah Skrin 2008 Pelakon Wanita Terbaik Dunia Baru The Movie  Anugerah Senarai EH! Yang Anggun Top 20 Elyana 2018 Anugerah Bintang Popular Berita Harian 2017 Artis Sensasi Popular Elyana  Anugerah Skrin 2018 Pelakon Pembantu Wanita Terbaik Dukun 

Catatan

 Rujukan 

Pautan luar


 Elyana di Discogs




Kategori: Kelahiran 1987
Kategori:Orang Malaysia berketurunan Melayu
Kategori:Muslim Malaysia
Kategori: Penyanyi wanita Malaysia
Kategori: Pelakon wanita Malaysia
Kategori:Orang hidup
Kategori:Orang dari Shah Alam
Kategori:Orang dari Selangor
Kategori:Pelakon wanita Malaysia abad ke-21
Kategori:Orang mononim Malaysia
Kategori:Peserta Gegar Vaganza
Kategori:Pelakon televisyen Malaysia
Kategori:Pelakon filem Malaysia
Kategori:Penyanyi berbahasa Melayu
Kategori:Artis FMC Music